|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| DĖL IKIMOKYKLINIO IR PRIEŠMOKYKLINIO UGDYMO GRUPIŲ IR VAIKŲ SKAIČIAUS UKMERGĖS RAJONO SAVIVALDYBĖS ugdymo įstaigose  2022–2023 M. M. PATIKSLINIMO |
|  |
| 2022 m. rugsėjo d. Nr. |
| Ukmergė |
|  |

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, **Lietuvos Respublikos švietimo ir mokslo ministro 2004 m. birželio 25 d. įsakymo Nr. ISAK-1019 „Dėl Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“ 3 punktu**, Ukmergės rajono savivaldybės taryba n u s p r e n d ž i a:

1. Patikslinti ikimokyklinio ir priešmokyklinio ugdymo grupių ir vaikų skaičių Ukmergės rajono savivaldybės ugdymo įstaigose 2022–2023 mokslo metais (pridedama).

2. Pripažinti netekusiais galios Ukmergės rajono savivaldybės tarybos 2022 m. birželio 30 d. sprendimą Nr. 7-193 „Dėl Ukmergės rajono ikimokyklinio ugdymo grupių ir vaikų skaičiaus 2022–2023 m. m. patvirtinimo“ ir 2022 m. rugpjūčio 25 d. sprendimą Nr. 7-215 ,,Dėl priešmokyklinio ugdymo grupių ir vaikų skaičiaus Ukmergės rajono savivaldybės ugdymo įstaigose 2022–2023 m.m. patikslinimo“.

Savivaldybės meras

Projektą parengė

Švietimo, kultūros ir sporto skyriaus

vyr. specialistė Ramunė Bakučionienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“

# UKMERGĖS RAJONO SAVIVALDYBĖS TARYBOS SPRENDIMO PROJEKTO

„DĖL IKIMOKYKLINIO IR PRIEŠMOKYKLINIO UGDYMO GRUPIŲ IR VAIKŲ SKAIČIAUS UKMERGĖS RAJONO SAVIVALDYBĖS UGDYMO ĮSTAIGOSE

2022–2023 M. M. PATIKSLINIMO“

**AIŠKINAMASIS RAŠTAS**

2022 m. rugsėjo 9 d.

Ukmergė

1. **Sprendimo projekto rengimo pagrindas:**

Lietuvos Respublikos vietos savivaldos įstatymo 18 straipsnio 1 dalyje nurodoma, kad Savivaldybės taryba gali keisti savo priimtus sprendimus.

1. **Sprendimo projekto tikslas ir esmė:**

2021-2022 mokslo metais 95 grupėse buvo ugdoma 318 priešmokyklinukų ir 1144 ikimokyklinukai. Iš viso 1462 ugdytiniai.

Ukmergės rajono savivaldybės taryba 2022 m. birželio 30 d. sprendimu Nr. 7-193 patvirtino ikimokyklinio ugdymo grupių ir vaikų skaičių 2022-2023 m. m., 2022 m. rugpjūčio 25 d. sprendimu Nr. 7-215 patvirtino priešmokyklinio ugdymo grupių ir vaikų skaičių 2022-2023 m.m.

Per tą laikotarpį ikimokyklinukų ir priešmokyklinukų skaičius pakito. Pagal priešmokyklinio ugdymo programą bus ugdomi 341 ugdytiniai, o pagal ikimokyklinio ugdymo programas-1101 vaikas (iš viso-1442). Ugdymas vyks 95 ikimokyklinio, priešmokyklinio bei jungtinėse grupėse. Ikimokyklinio ugdymo poreikis rajone tenkinamas. Miesto lopšeliuose-darželiuose 2022-2023 m. m. bus 58 laisvos vietos skirtingo amžiaus vaikams ( 1-2 m. **–** 6 vietos; 2-3 m. **–** 12 vietų; 3-4 m. **–** 25 laisvos vietos; 4-5m. **–** 8 vietos; 5-6 m. **–** 4 vietos ir priešmokyklinio ugdymo grupėse **–** 3 laisvos vietos). Rajone 21 grupė, kurioje po vieną, o kai kur ir po du, bus ugdomi didelių specialiųjų ugdymosi poreikių turintys vaikai ir jose mažinamas sąrašinių vaikų skaičius.

Gyventojų registro duomenimis Ukmergės rajono savivaldybėje gyvena 1691 ikimokyklinukas ir priešmokyklinukas. Į ugdymo įstaigas šiais mokslo metais atėjo 1442 ugdytiniai. Namuose bus ugdoma 250 ikimokyklinukų (didžiąją dalį sudaro 1-2 metų vaikai).

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** -

**4. Sprendimui įgyvendinti reikalingos lėšos ir galimi finansavimo šaltiniai:**

Ikimokyklinis ir priešmokyklinis ugdymas finansuojamas iš MK bei savivaldybės biudžeto lėšų.

**5. Priėmus sprendimą laukiami rezultatai, galimos pasekmės:**

Priėmus šį sprendimą bus patikslintas grupių ir vaikų skaičius ikimokyklinio ir priešmokyklinio ugdymo grupėse 2022-2023 m. m.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti): -**

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:-**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** Nėra

**9. Sekretoriatas priimtą sprendimą pateikia\*:** Švietimo, kultūros ir sporto, Finansų skyriams, ugdymo įstaigoms, organizuojančioms ikimokyklinį ir priešmokyklinį ugdymą.

**10. Aiškinamojo rašto priedai:**

Švietimo, kultūros ir sporto skyriaus

vyriausioji specialistė Ramunė Bakučionienė